Ämblikliilia

Ämblikliilia (Hymenocallis) on amarülliliste sugukonda kuuluv Ameerikast pärinev sibultaimede perekond.

Ämblikliiliad kasvavad looduslikult USA kaguosas, Mehhikos, Kesk-Ameerikas, Kariibi mere piirkonnas ja Lõuna-Ameerika põhjaosas. Mõned ämblikliilia liigid on laialdaselt levinud ka dekoratiivtaimedena.Mariann, M. (2024, juuni 19). Ämblikliilia—Aiasõber. aiasober.ee. https://aiasober.ee/amblikliilia/

Ämblikliiliad eelistavad sooja kliimat ning on tundlikud madalate temperatuuride suhtes. Liikide välimus on varieeruv: mõned liigid sarnanevad välimuselt nartsissidega (näiteks pidulik ämblikliilia). Amarüllilised on mitmeaastased rohttaimed, mis säilitavad oma varuained sibulas, mõnel juhul ka risoomis või tüvendis.Hymenocallis—Cultivation and care, purchase. (s.a.). Salvestatud 7. veebruar 2026 https://club.global.flowers/en/hymenocallis/description

Õite keskosa on ümbritsetud kroonlehtedega, mis on kitsamad ja pikemad kui nartsissil. Õied on tavaliselt valged, vahel kreemikad või kollased. Neil on tugev lõhn, mis öösiti intensiivistub. Õie kandelehed on rohelised, valged või kollased ning silmatorkava välimusega. 

Ämblikliilial on piklikud rohelised lehed. Tavaliselt areneb kõigepealt lehestik, millele järgneb 3–5 pungaga õievars. Õievarred kasvavad suurest sibulast rosettidena. Ämblikliilia kogukõrgus koos õitega on umbes 60 cm.All About Hymenocallis (longfield-gardens.com)

 Taksonoomia ajalugu 
pisi|Hymenocallis liriosme
Richard Anthony Salisbury (1761–1829) oli Inglismaalt pärit botaanik, kes kirjeldas esimesena 1812. aastal ämblikliilia (Hymenocallis) perekonda. Salisbury eraldas Hymenocallis'e perekonda mitmed varem Pancratium'i perekonda paigutatud liigid, alustades liigist Hymenocallis littoralis. Eraldamise põhjus oli teadmine, et selle liigi viljades esineb vaid kaks seemet.

 Kasvatamine 
Ämblikliiliaid kasvatatakse tavaliselt siseruumides. Pehme kliimaga piirkondades võib neid kasvatada ka väliskeskkonnas: avatud pinnases või pottides (rõdudel ja terrassidel). Potis kasvatamisel kasutatakse viljaka pinnase, lehehuumuse ja liiva segu. Taimed istutatakse kevadel kergesse ja hästi ettevalmistatud mulda. Sibulatevaheline kaugus peaks olema 30–40 cm. Suvel ja kevadel tuleb taimi regulaarselt kasta, sügisel ja talvel vähem. Seemned idanevad 19–23 °C juures. Hilisemas faasis on madalaim kasvuks vajalik temperatuur 13 °C.

 Viited 

Kategooria:Amarüllilised